text: 48. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 85 της 7/23 Μαρτ. 1984 (ΦΕΚ Α΄ 34) Καθορισμός δικαιώματος χρήσεως υπονόμων σε ειδικές κατηγορίες ακινήτων. Έχοντας υπόψη: 1.Τις διατάξεις της παρ. 4 του άρθρ. 16 του Νόμ. 1068/80 (ΦΕΚ 190/1980 τ.Α΄) «περί συστάσεως ενιαίου φορέως Υδρεύσεως - Αποχετεύσεως Πρωτευούσης». 2.Τις διατάξεις του άρθρου 3 του Π.Δ. 574/1982 «περί ανακατανομής των αρμοδιοτήτων των Υπουργείων» (ΦΕΚ 104 τ.Α΄/1982). 3.Την αριθ. 58530/12.7.82 απόφαση του Πρωθυπουργού και Υπουργού Εσωτερικών «Μεταβίβαση αρμοδιοτήτων στους Υφυπουργούς Εσωτερικών» (ΦΕΚ 474/13.7.82 τεύχ. Β΄). 4.Την αριθ. 4/1984 γνωμοδότηση του Συμβουλίου Επικρατείας, με πρόταση των Υπουργών Εθνικής Οικονομίας και Δημοσίων Έργων και του Υφυπουργού Εσωτερικών, αποφασίζουμε: Άρθρ.1.-Εγκρίνουμε την αριθ. 1523/1.8.1983 απόφαση του Διοικητικού Συμβουλίου της Εταιρείας Υδρεύσεως και Αποχετεύσεως Πρωτευούσης (ΕΥ ΔΑΠ) σύμφωνα με την οποία τα κλιμάκια εκπτώσεων, στα υπό του εδάφ. γ΄, της παρ. 1, του άρθρ. 10 του Ν.Δ. 2722/1953 «περί τροποποιήσεως και συμπληρώσεως των διατάξεων, των αφορωσών τον Οργανισμόν Αποχετεύσεως της περιοχής Πρωτευούσης» (ΦΕΚ 328/1953 τ.Α΄) όπως αντικατεστάθη με την παρ. 1 του άρθρ. 2 του Νόμ. 4129/1961 «περί τροποποιήσεως και συμπληρώσεως του Ν.Δ. 2916/1954 «περί καταργήσεως εισφοράς υπέρ του Οργανισμού Αποχετεύσεως Πρωτευούσης κ.λπ.» (ΦΕΚ 9 τ.Α΄/1961) οριζόμενα δικαιώματα χρήσεως υπονόμων καθορίζονται για ειδικές κατηγορίες ακινήτων ως ακολούθως: 1.Έκπτωση 50% χορηγείται στις κατηγορίες ακινήτων που χρησιμοποιούνται α)για Δημόσια και Δημοτικά καταστήματα , β)για Βιομηχανίες και Βιοτεχνίες ποτοποιΐας, παγοποιΐας, παραγωγής τεχνητής Μετάξης και Χαρτοποιϊας και γ)σε υδρομετρητές που χρησιμοποιούνται σε οικοδομικά έργα. 2.Έκπτωση 30% σ’ όλες τις άλλες κατηγορίες των βιομηχανιών και συναφείς βιοτεχνίες, καθώς επίσης στα καφενεία, ξενοδοχεία, ζαχαροπλαστεία, κλινικές, νοσοκομεία, ιδιωτικά εκπαιδευτήρια, κοινωφελή ιδρύματα και σε υδρομετρητές που συνυδρεύουν σπίτια και ποτίζουν συνεχόμενους με τα σπίτια κήπους άνω των 200 μ2, καθώς και σε υδρομετρητές που ποτίζουν αποκλειστικά κήπους άνω των 200μ2. Άρθρ.2.-Η ισχύς του Δ/τος αυτού αρχίζει δέκα πέντε ημέρες μετά τη δημοσίευσή του στην Εφημερίδα της Κυβερνήσεως. 